CELEX: 32005D0660
Language: mt
Date: 2005-09-15 00:00:00
Title: 2005/660/KE: Deċiżjoni tal-Kummissjoni tal- 15 ta’ Settembru 2005 dwar għajnuna Komunitarja fil-kuntest ta' miżuri ta' urġenza tal-ġlieda kontra l-bluetongue fil-Portugall fl-2004 u l-2005 (innotifikata taħt dokument numru  C(2005) 3446)

12.12.2006   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               401
            
         DEĊIŻJONI TAL-KUMMISSJONI
   tal-15 ta’ Settembru 2005
   dwar għajnuna Komunitarja fil-kuntest ta' miżuri ta' urġenza tal-ġlieda kontra l-bluetongue fil-Portugall fl-2004 u l-2005
   (innotifikata taħt dokument numru C(2005) 3446)
   (It-test bil-Portugiż biss huwa awtentiku)
   (2005/660/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Direttiva tal-Kunsill 2000/75/KE ta' l-20 ta' Novembru 2000 li tistabbilixxi dispożizzjonijiet speċifiċi għall-kontroll u l-eradikazzjoni tal-bluetongue
       (1) u b'mod partikolari l-Artikolu 9(2)d tagħha,
   Wara li kkunsidrat id-Deċiżjoni tal-Kunsill 90/424/KEE tas-26 ta' Ġunju 1990 dwar in-nefqa fil-kamp veterinarju (2), u b'mod partikolari l-Artikolu 3(3), (4) u (5), it-tieni inċiż, u l-Artikolu 5(3) tagħha,
   Billi:
   
               (1)
            
            
               Fl-24 ta' Novembru 2004, fil-Portugall dehru xi każijiet ta' deni katarrali tan-nagħaġ (bluetongue). Id-dehra ta' din il-marda tirrappreżenta periklu gravi għall-merħliet tal-Komunità.
            
         
               (2)
            
            
               Biex fl-iqsar żmien possibbli jiġi pprevenut it-tixrid tal-marda, il-Komunità għandha tipparteċipa fil-finanzjament ta' l-ispejjeż eliġibbli li jidħlu għalihom l-Istat Membru fil-kuntest tal-miżuri ta' urġenza għall-ġlieda kontra din il-marda, fil-kundizzjonijiet previsti mid-Deċiżjoni 90/424/KEE.
            
         
               (3)
            
            
               Diversi deċiżjonijiet, speċjalment l-aktar waħda reċenti, jiġifieri d-Deċiżjoni 2005/393/KE (3) dwar iż-żoni ta' sorveljanza għall-bluetongue u l-kundizzjonijiet applikabbli għaċ-ċaqliq minn jew ġewwa dawn iż-żoni, ġew adottati mill-Kummissjoni sabiex jiġu definiti ż-żoni ta' sorveljanza u ta' ħarsien, u l-kriterji rekwiżiti għall-bhejjem li jkunu se jinħarġu min dawn iż-żoni jew jiċċaqilqu fi ħdanhom.
            
         
               (4)
            
            
               Ġaladarba din hija marda li tiġi trażmessa minn “nemus”, fost il-miżuri kollha previsti fl-Artikolu 3(2) tad-Deċiżjoni 90/424/KEE, huma pertinenti biss dawk li għandhom l-għan li jħarsu l-bhejjem mill-attakki ta' l-organiżmi li jġorru l-marda (trattamenti insettiċidi, il-ħruġ waqt il-ħinijiet ta' anqas attività ta' dawn l-organiżmi) kif ukoll dawk immirati lejn il-prevenzjoni tat-tixrid ta' l-epidemija permezz taċ-ċaqliq tal-bhejjem (Deċiżjoni 2005/393/KE). Il-qatla tal-bhejjem ta' l-ispeċijiet suxxettibbli mhijiex pertinenti ħlief fil-każ ta' l-annimali morda.
            
         
               (5)
            
            
               Minħabba l-iżvilupp tal-marda, jeħtieġ li tiġi implimentata kampanja ta' tilqim fiż-żoni ta' ħarsien li ġew stabbiliti madwar iċ-ċentri fejn faqqgħet il-marda.
            
         
               (6)
            
            
               It-tilqim huwa miżura li tippermetti, flimkien mal-miżuri pertinenti ta' eradikazzjoni:
               
                           a)
                        
                        
                           it-tnaqqis tal-mortalità fl-ispeċi ovina;
                        
                     
                           b)
                        
                        
                           il-prevenzjoni tal-viremja fl-ispeċi bovina, u li għaldaqstant tippermetti ċ-ċaqliq ta' annimali ta' din l-ispeċi miż-żoni li jkunu suġġetti għar-restrizzjoni.
                        
                     
         
               (7)
            
            
               Skond l-Artikolu 3 tar-Regolament tal-Kunsill (KE) Nru 1258/1999 tas-17 ta' Mejju 1999 dwar il-finanzjament tal-politika agrikola komuni (4), il-miżuri veterinarji tas-saħħa u dawk tas-saħħa tal-pjanti li jittieħdu skond ir-regoli tal-Komunità għandhom ikunu ffinanzjati taħt it-Taqsima “Garanzija” tal-Fond Agrikolu Ewropew ta' Gwida u Garanzija; Il-kontroll finanzjarju ta' dawn l-azzjonijiet jaqa' taħt l-Artikoli 8 u 9 tar-Regolament imsemmi.
            
         
               (8)
            
            
               Il-ħlas tal-kontribut finanzjarju tal-Komunità għandu jkun suġġett għall-kundizzjoni li l-azzjonijiet programmati jkunu twettqu tassewu li l-awtoritajiet jagħtu t-tagħrif kollu meħtieġ fi skadenzi fissi.
            
         
               (9)
            
            
               Fit-28 ta' Diċembru 2004, il-Portugall ippreżenta l-ewwel stima ta' l-ispejjeż fil-kuntest tal-miżuri ta' urġenza għall-ġlieda kontra l-marda; stima li ġiet aġġornata fil-25 ta' Frar 2005, u li laħqet EUR 9 005 320.
            
         
               (10)
            
            
               Huwa xieraq li, minn issa, fl-istennija li jitwettqu l-kontrolli tal-Kummissjoni, tiġi ffissata s-somma ta' l-ewwel pagament parzjali ta' l-għajnuna finanzjarja tal-Komunità. Dan l-ewwel pagament parzjali għandu jkun ta' 50 % tal-kontribut KOmunitarju stabbilit fuq il-bażi ta' l-istima ta' l-ispejjeż għall-kumpens tar-raħħala għall-bhejjem u nefqiet oħra.
            
         
               (11)
            
            
               Jeħtieġ li jiġi ppreċiżat il-kunċett ta' “kumpens mgħaġġel u adegwat għall-bdiewa li jrabbu l-annimali” li jissemma fl-Artikolu 3 tad-Deċiżjoni 90/424/KEE, flimkien mal-kunċetti ta' “ħlasijiet raġunevoli” u “ħlasijiet ġustifikati” u l-kategoriji ta' nefqiet eliġibbli bħala “nefqiet oħra” relatati mal-qatla obbligatorja tal-bhejjem.
            
         
               (12)
            
            
               L-awtoritajiet Portugiżi qdew għal kollox l-obbligi tekniċi u amministrattivi tagħhom rigward il-miżuri previsti fl-Artikolu 3 tad-Deċiżjoni 90/424/KEE.
            
         
               (13)
            
            
               Il-miżuri previsti f'din id-Deċiżjoni huma konformi ma' l-opinjoni tal-Kumitat Permanenti dwar il-Katina Alimentari u s-Saħħa ta' l-Annimali.
            
         ADOTTAT DIN ID-DEĊIŻJONI:
   Artikolu 1
   Approvazzjoni tal-kampnaja ta' titlqim
   Il-kampanja ta' tilqim kontra l-bluetongue imwettqa mill-Portugall fiż-żoni elenkati fl-Anness I għad-Deċiżjoni 2005/393, hija b'dan approvata.
   Artikolu 2
   Għoti ta' appoġġ finanzjarju Komunitarju lill-Portugall
   Il-Portugall għandu jibbenefika mill-parteċipazzjoni finanzjarja tal-Komunità fl-infiq li sar fil-kuntest tal-miżuri ta' urġenza għall-ġlieda kontra l-marda bluetongue fl-2004 u l-2005.
   
               1
            
            
               fil-livell ta' 50 % ta' l-ispejjeż għal:
               
                           a)
                        
                        
                           il-kumpens bla dewmien u adegwat tar-raħħala li ġew obbligati joqtlu l-bhejjem tagħhom taħt il-miżuri għall-ġlieda kontra l-każijiet ta' bluetongue li dehru fl-2004, konformement mad-dispożizzjonijiet ta' l-Artikolu 3(2), is-seba' inċiż, tad-Deċiżjoni 90/424/KE u dawk ta' din id-Deċiżjoni.
                        
                     
                           b)
                        
                        
                           l-infiq relatat mal-miżuri ta' qerda ta' l-annimali kkontaminati, ma' l-eliminazzjoni ta' l-insetti u ma' l-ispejjeż tat-tilqim, fil-kundizzjonijiet previsti rispettivament fl-Artikolu 3(2), it-tieni u t-tielet inċiż, u fl-Artikolu 3(4) u (5), it-tieni inċiż, tad-Deċiżjoni 90/42/KEE u f'din id-Deċiżjoni;
                        
                     
         
               2.
            
            
               fil-livell ta' 100 % ta' l-ispejjeż għall-forniment tal-vaċċini, fil-kundizzjonijiet previsti fl-Artikolu 3(4) u (5), it-tieni inċiż, tad-Deċiżjoni 90/424/KEE u f'din id-Deċiżjoni.
            
         Artikolu 3
   Definizzjonijiet
   Għall-għan ta' din id-Deċiżjoni, id-definizzjonijiet li ġejjin għandhom jgħoddu:
   
               a)
            
            
               “kumpens rapidu u adegwat”: il-ħlas, matul id-disgħin jum wara l-qatla tal-bhejjem, ta' kumpens li jikkorrispondi għall-valur fis-suq (il-prezz li l-proprjetarju jkun seta' jakkwista għall-annimal immedjatament qabel il-kontaminazzjoni jew il-qatla ta' dan, fil-qies xieraq tas-siwi, il-kwalità u l-età ta' l-annimal) li kellhom immedjatament qabel ma ġew ikkontaminati, maqtula jew meqruda;
            
         
               b)
            
            
               “ħlasijiet raġunevoli”: ħlasijiet għax-xiri ta' materjal jew ta' servizzi għal prezzijiet proporzjonati fi tqabbil mal-prezzijiet li kienu fis-suq qabel ma dehret il-marda tal-bluetongue;
            
         
               c)
            
            
               “ħlasijiet ġustifikati”: ħlasijiet għax-xiri ta' materjal jew ta' servizzi msemmija fl-Artikolu 3(2) tad-Deċiżjoni 90/424/KEE, li n-natura tagħhom u r-rabta diretta tagħhom mal-qatla obbligatorja tal-bhejjem fl-istabbilimenti jkunu ġew murija.
            
         Artikolu 4
   Modalitajiet ta' ħlas ta' l-appoġġ finanzjarju
   1.   Soġġetta għar-riżultati tal-kontrolli eventwali msemmija fl-Artikolu 7, pagament inizjali ta' € 1 000 000 għandu jitħallas, bħala appoġġ finanzjarju tal-Komunità kif jissemma fl-Artikolu 2, għall-qatla obbligatorja, il-qerda tal-bhejjem, l-eliminazzjoni ta' l-insetti mill-istabbiliment u, jekk dan ikun il-każ, it-tilqim tal-bhejjem.
   2.   Il-bilanż ta' l-appoġġ finanzjarju tal-Komunità msemmi fl-Artikolu 2 għandu jiġi ddeterminat f'deċiżjoni ulterjuri adottata f'konformità mal-proċedura stabbilita fl-Artikolu 41 tad-Deċiżjoni 90/424/KEE.
   Artikolu 5
   Spejjeż eliġibbli koperti mill-appoġġ finanzjarju tal-Komunità
   1.   L-appoġġ finanzjarju tal-Komunità msemmi fl-Artikolu 2 ma jkoprix ħlief il-ħlasijiet ġustifikati u raġunevoli relatati ma' l-ispejjeż eliġibbli li jissemmew fl-Anness I.
   2.   In-nuqqas ta' osservanza min-naħa ta' l-awtoritajiet Portugiżi ta' l-iskadenza għall-ħlas li tissemma fl-Artikolu 3(a) għandha twassal għal tnaqqis tas-somom eliġibbli skond ir-regoli li jidhru hawn taħt:
   
               —
            
            
               tnaqqis ta' 25 % għall-ħlasijiet li jsiru bejn 91 jum u 105 jiem wara l-qatla tal-bhejjem;
            
         
               —
            
            
               tnaqqis ta' 50 % għall-ħlasijiet li jsiru bejn 106 jiem u 120 jum wara l-qatla tal-bhejjem;
            
         
               —
            
            
               tnaqqis ta' 75 % għall-ħlasijiet li jsiru bejn 121 u 135 jum wara l-qatla tal-bhejjem;
            
         
               —
            
            
               tnaqqis ta' 100 % għall-ħlasijiet li jsiru bejn 136 u 135 jiem wara l-qatla tal-bhejjem;
            
         Madankollu, il-Kummissjoni tista' tapplika skeda differenti taż-żmien u/jew rati ta' tnaqqis iktar baxxi, jew saħansitra l-ebda tnaqqis, jekk iqumu kundizzjonijiet partikolari ta' ġestjoni għal ċerti miżuri, jew fil-każ li l-Portugall iressaq ġustifikazzjonijiet imsejsa fis-sod.
   3.   L-appoġġ finanzjarju tal-Komunità li jissemma fl-Artikolu (2) jeskludi:
   
               a)
            
            
               it-taxxa fuq il-valur miżjud;
            
         
               b)
            
            
               ir-remunerazzjoni ta' l-uffiċjali jew aġenti pubbliċi;
            
         
               c)
            
            
               l-ispejjeż relatati ma' l-użu ta' materjali pubbliċi, ħlief għal dawk konsumibbli;
            
         
               d)
            
            
               il-kumpens li jirriżulta minn qatla għajr dik obbligatorja;
            
         
               e)
            
            
               il-ħlasijiet ta' kumpens miġmugħa flinkien ma' appoġġi Komunitarji oħra, bħalma huma l-premiums tal-qatla, bi ksur tar-regoli Komunitarji;
            
         
               f)
            
            
               il-ħlasijiet ta' kumpens relatati mal-qrid jew ir-rinnovazzjoni tal-bini ta' stabbiliment, l-ispejjeż infrastrutturali u l-infiq relatat mat-telf ekonomiku u mal-qgħad assoċjati mal-marda jew mal-projbizzjoni tal-popolament mill-ġdid.
            
         Artikolu 6
   Kundizzjonijiet tal-ħlas u dokumenti ta' ġustifika
   1.   L-appoġġ finanzjarju tal-Komunità li jissemma fl-Artikolu 2 għandu jitħallas fuq il-bażi ta' li ġej:
   
               a)
            
            
               talba ppreżentata, f'konformità ma' l-Annessi II, III a u III b, fl-iskadenza ffissata mill-paragrafu 2;
            
         
               b)
            
            
               id-dokumenti ta' ġustifika ta' l-ispejjeż imsemmija fl-Artikolu 2, inkluż rapport epidemjoloġiku dwar kull stabbiliment li fih il-bhejjem ikunu nqatlu jew inqerdu, flimkien ma' rapport finanzjarju;
            
         
               c)
            
            
               ir-riżultati ta' kontrolli eventwali mwettqa fil-post mill-Kummissjoni, kif jissemma fl-Artikolu 7.
            
         Id-dokumenti msemmija fil-punt b hawn fuq għandhom jitqiegħdu għad-dispożizzjoni tal-Kummissjoni għat-twettiq ta' verifiki.
   2.   It-talba msemmija fil-pragrafu 1, punt a, għandha tiġi ppreżentata fil-forma ta' fajl informatiku, f'konformità ma' l-Annessi II, IIa u IIIb, fi żmien 60 jum kalendarju mid-data ta' l-avviż ta' din id-Deċiżjoni. Fil-każ li din l-iskadenza ma tiġix osservata, l-appoġġ finanzjarju tal-Komunità jitnaqqas b'25 % għal kull xahar ta' dewmien.
   Artikolu 7
   Kontrolli fil-post imwettqa mill-Kummissjoni
   Il-Kummissjoni, f'kollaborazzjoni ma' l-awtoritajiet kompetenti Portugiżi, tista' twettaq kontrolli fuq il-post rigward l-implimentazzjoni tal-miżuri li jissemmew fl-Artikolu 2 u l-infiq relatat magħhom.
   Artikolu 8
   Destinatarju
   Din id-deċiżjoni hija indirizzata lir-Repubblika tal-Portugall.
   
      Magħmul fi Brussell, nhar il-15 ta’ Settembru 2005.
      
         
            Għall-Kummissjoni
         
         Markos KYPRIANOU
         
            Membru tal-Kummissjoni
         
      
   
   
      (1)  ĠU L 327, 22.12.2000, p. 74.
   
      (2)  ĠU L 224, 18.8.1990, p. 19. Deċiżjoni kif emendata l-aħħar bid-Direttiva tal-Parlament Ewropew u tal-Kunsill Nru 2003/99/KE (ĠU L 325, 12.12.2003, p. 31).
   
      (3)  ĠU L 130, 24.5.2005, p. 22. Deċiżjoni kif emendata l-aħħar bid-Deċiżjoni 2005/603/KE (ĠU L 206, 9.8.2005, p. 11).
   
      (4)  ĠU L 160, 26.6.1999, p. 103.
   
      ANNESS I
      Spejjeż eliġibbli msemmija fl-Artikolu 5(1)
      
               
                  1.
               
               
                  Spejjeż relatati mal-qatla obbligatorja tal-bhejjem:
                  
                              a)
                           
                           
                              salarji u remunerazzjoni ta' l-istaff impjegat apposta għall-qatla;
                           
                        
                              b)
                           
                           
                              materjal konsumibbli u tagħmir speċifiku utilizzat għall-qatla;
                           
                        
                              c)
                           
                           
                              xiri ta' servizzi jew kiri ta' materjal għat-trasport tal-bhejjem lejn il-post tal-qatla.
                           
                        
            
               
                  2.
               
               
                  Nefqiet relatati mal-qerda tal-karkassi u/jew tal-bajd:
                  
                              a)
                           
                           
                              
                                 rendering: xiri ta' servizzi jew kiri ta' materjal għat-trasport tal-karkassi u/jew il-bajd lejn l-impjant tar-rendering, it-trattament tal-karkassi u/jew il-bajd fl-impjant tar-rendering, oġġetti konsumibbli u tagħmir speċifiku utilizzat għall-qerda tal-bajd, u l-qerda tal-materjal mitħun;
                           
                        
                              b)
                           
                           
                              rdim: staff impjegat apposta, xiri ta' servizzi jew kiri ta' materjal għat-trasport u għar-rendering ta'-karkassi u/jew tal-bajd, u prodotti użati fid-diżinfezzjoni ta' l-istabbiliment;
                           
                        
                              c)
                           
                           
                              inċinerazzjoni, possibbilment fil-post: staff impjegat apposta, materjal ta' ħruq jew ta' tip ieħor li jkun intuża, xiri ta' servizzi jew kiri ta' materjal għat-trasport u għar-rendering ta'-karkassi u/jew tal-bajd, u prodotti użati fid-diżinfezzjoni ta' l-istabbiliment;
                           
                        
            
               
                  3.
               
               
                  Spejjeż relatati ma' l-eliminazzjoni ta' l-insetti mill-istabbilimenti
                  
                              a)
                           
                           
                              prodotti użati għall-eliminazzjoni ta' l-insetti;
                           
                        
                              b)
                           
                           
                              salarji u remunerazzjoni ta' l-istaff impjegat apposta.
                           
                        
            
               
                  4.
               
               
                  Fil-kuntest tat-tilqim, l-ispejjeż eliġibbli jistgħu jkopru s-salarji u l-ħlasijiet lill-istaff li jkun ġie impjegat apposta, l-oġġetti konsumibbli u t-tagħmir speċifiku utilizzat għat-tilqim, u, jekk ikun il-każ, ix-xiri ta' vaċċini mill-Istat Membru, meta l-Komunità ma tkunx fil-qagħda li tipprovdi l-vaċċini meħtieġa għall-eradikazzjoni tal-marda.
               
            
   
      ANNESS II
      Talba għal kontribuzzjoni b'kumpens ta' l-ispejjeż tal-qatla obbligatorja tal-bhejjem
      
                  Lok kontaminat Nru
               
               
                  Kun-tatt ma' lok kontaminat Nru
               
               
                  Nru ta' l-identità ta' l-istabbilment
               
               
                  Raħħal
               
               
                  Lok ta' l-istabbilment
               
               
                  Data tal-qatla
               
               
                  Metodu ta' qerda
               
               
                  Piż mal-qerda
               
               
                  Għadd ta' annimal skond il-kategorija
               
               
                  Somma mħallsa skond il-kategorija
               
               
                  Spejjeż oħra mħallsa lirraħħal
                  (mingħajr VAT)
               
               
                  Kumpens totali
                  (mingħajr VAT)
               
               
                  Data talħlas
               
            
                  Kunjom
               
               
                  Isem
               
               
                  Clos d’équarrissage
               
               
                  Autres
                  (à préciser)
               
               
                  nagħaġ
               
               
                  mogħoż
               
               
                  oħrajn
               
               
                  nagħaġ
               
               
                  mogħoż
               
               
                  oħrajn
               
            
                  nagħġa
               
               
                  kibx
               
               
                  ħaruf
               
               
                  mogħża
               
               
                  bod-bod
               
               
                  gidi
               
               
                  nagħġa
               
               
                  kibx
               
               
                  ħaruf
               
               
                  mogħża
               
               
                  bodbod
               
               
                  gidi
               
            
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
   
      ANNESS III a
      Talba għal kontribuzzjoni b'kumpens għall-ispejjeż l-oħra eliġibbli tal-qatla obbligatorja
      
                  “Spejjeż oħra” ta' l-istabbiliment Nru … (bl-esklużjoni tal-kumpens tal-valur tal-bhejjem)
               
            
                  Intestatura
               
               
                  Somma mingħajr VAT
               
            
                  Qatla
               
               
                   
               
            
                  Qerda (trasport u trattament)
               
               
                   
               
            
                  Eliminazzjoni ta' l-insetti (salarji u prodotti)
               
               
                   
               
            
                  Total
               
               
                   
               
            
   
      ANNESS III b
      Talba għal kontribuzzjoni b'kumpens għall-ispejjeż l-oħra eliġibbli fil-kuntest tal-kampanja ta' tilqim kontra l-bluetongue
      
                  Spejjeż magħmula
               
            
                  Kategorija ta' vaċċini
               
               
                  Numru ta' dożi
               
               
                  Somma mingħajr VAT
               
            
                   
               
               
                   
               
               
                   
               
            
                   
               
               
                   
               
               
                   
               
            
                   
               
               
                   
               
               
                   
               
            
                  Salarji u ħlasijiet (staff impjegat apposta)
               
               
                   
               
            
                  Oġġetti konsumibbli u tagħmir speċifiku għat-tilqim
               
               
                   
               
            
                  Total